ข้อใดเป็นแพลตฟอร์มการขายที่เชื่อมต่อไปยังการทำตลาดแบบ Omni-channel ของแม็คโคร
a. The 1
b. My Lotus’s
c. แม็คโคร โปร
d. Big C PLUS
e. ออล เมมเบอร์
คำตอบที่ถูกต้องคือ c.  เพราะว่า เพราะแม็คโคร โปร เป็นแพลตฟอร์มการขายที่เชื่อมต่อไปยังการทำตลาดแบบ Omni-channel ของแม็คโคร เป็นอีกภาพสะท้อนของการทำตลาดที่เข้ามาสร้างโอกาสการเติบโตใหม่ๆ ผ่านการขายแบบ Omni-channel
 
สิ่งที่แม็คโครมองเห็นโอกาสก็คือโดยปกติลูกค้าจะซื้อสินค้าไปขาย แต่สิ่งที่ต้องเติมเข้ามาในระหว่างวันนั้นอาจจะซื้อจากร้านค้าหรือซื้อจากตลาดสด เมื่อมีการเพิ่มทางเลือกให้จากการสั่งสินค้าผ่านแอปที่นอกจากจะมีบริการส่งสินค้าให้แล้ว ยังมีเรื่องของการสะสมแต้มที่ทุก 1,000 บาทของการซื้อจะได้ 1 แต้ม สามารถนำแต้มมาใช้แทนเงินสดได้ 1 แต้มต่อ 1 บาท จึงเป็นการเพิ่มทางเลือกให้กับพวกเขา ที่มีเรื่องของความสะดวกสบายเข้ามาเป็นช้อยส์แรกๆ ของการเปลี่ยนพฤติกรรมการจับจ่ายมาสู่การซื้อแบบ Omni-channel

ก่อนหน้าที่ยังไม่มีการทำตลาดแบบ Omni-channel แม็คโครจะมีตัวเลขการเติบโตของยอดขายเป็นเลขหลักเดียว เป็นการเติบโตตามจำนวนสาขาที่เปิดใหม่เฉลี่ยปีละ 10 – 12 สาขา
 
แต่หลังจากที่เริ่มทดลองทำตลาดแบบ Omni-channel ผ่านตัวเว็บไซต์แม็คโคร แมกเน็ต พบว่า ยอดขายเพิ่มขึ้นเป็นตัวเลข 2 หลัก จึงนำมาสู่การพัฒนาแอปพลิเคชันที่ทดแทนแม็คโคร แมกเน็ตที่ยกเลิกไป ซึ่งเป็นไปตามเทรนด์ที่แอปพลิเคชันจะเป็นตัวเชื่อมต่อไปสู่การทำตลาด
 
อย่างไรก็ตาม สิ่งที่มาพร้อมกับการปรับกลยุทธ์ก็คือรูปแบบของสาขา ที่แม็คโครมีสาขาอยู่ราว 133 สาขา จาก 3 ฟอร์แมต คือแม็คโคร คลาสสิก สาขาที่เป็นอีโค่พลัส และสาขาที่เป็นฟู้ด เซอร์วิส ที่ขายสินค้าในกลุ่มอาหารอย่างเดียว โดยสาขาที่เปิดใหม่จะเป็นสาขาในขนาดที่มีพื้นที่ขายไม่เกิน 4,000 ตร.ม. เนื่องจากมีแอปเข้ามาเป็นอีกหนึ่งช่องทางการสั่งซื้อสินค้า
 
ไม่เพียงเท่านั้น สาขาที่มีอยู่จะมีการลงระบบหลังบ้านเพื่อรองรับกับการขายแบบ Omn-ichannel โดยจะทำหน้าที่เป็นศูนย์กระจายสินค้าเพื่อรองรับการกระจายสินค้าให้ลูกค้าในการสั่งซื้อผ่านแอปแม็คโครโปร ซึ่งจะเป็นตัวช่วยในการ Enhance Omni-channel Efficiency เพิ่มประสิทธิภาพ และพัฒนากระบวนการบริหารจัดการทั้งระบบ โดยเฉพาะด้านการจัดส่ง
 
การพัฒนาแอปแม็คโคร โปร ยังเป็นอีกภาพสะท้อนของความพยายามในการทำ Data Driven ใช้ระบบการวิเคราะห์ข้อมูลลูกค้าเชิงลึก เพื่อตอบโจทย์ความต้องการของลูกค้ารายบุคคล (Personalization) เช่น สามารถมีโปรโมชั่นที่ตรงใจทุกกลุ่มมากขึ้น